Francisco Belaustegigoitia

Francisco "Pacho" Belaustegigoitia Landaluze (Bilbo, 1897ko irailaren 3a - Mexiko Hiria, 1981eko apirilaren 26a) Bilboko Athletic Klubeko jokalaria izan zen.

Laudiotik Bilbora joandako familia batean jaioa. Belaustetarrak kirolari apartak ziren. 1919. urtean egin zuen Athletic taldearekin debuta. Guztira, bost denboraldi egin zituen taldean, 1919tik 1924. urtera bitarte.

Medikuntzan doktore zela, Francisco Belaustegigoitiak Parisko Madame Curie ospitalean egin zituen praktikak; hiri hartan ere futbolarekin segitu zuen, Club Olimpique taldean. Mediku prestakuntza amaituta, Elvira Arozenarekin ezkondu zen, Arrankudiagako emigratzaile-familia aberats bateko alaba mexikarrarekin, alegia. Bikoteak Iker semea eta Bibiñe eta Ibone alabak izan zituen. 1927an, Francisco Belaustegigoitiak Larrinaga y Compañía sozietatea erosi eta Izar SA sortu zuen.

Gero, Mexikora joan zen eta bertan zegoela, Gerra Zibilean, Eusko Jaurlaritzako ordezkaria izan zen.

Genealogia

Erreferentziak

Kanpo estekak 
  Jokalariaren profila Athletic-en webgunean

Bilbotarrak
Bizkaiko gizon futbolariak
Athleticeko futbolariak 1910eko hamarkadan
Bizkaiko enpresaburuak
Eusko-mexikarrak
Jelkideak
Athleticeko futbolariak 1920ko hamarkadan